110 जरूरतमंद बच्चों के बीच बंटे गए जूते
चाईबासा| टाटास्टील की ओर से ओएमक्यू डिवीजन समाज के वंचित बच्चों की मदद को आगे आया है। देवझर के मुर्गाबेड़ा प्राइमरी स्कूल के विद्यार्थियों के लिए जूते जुराबें खरीदने में योगदान दिया। सोमवार को टाटा स्टील के ओएमक्यू के जेनरल मैनेजर पंकज सतीजा, माइनिंग ऑपरेशंस के हेड राहुल किशोर कंपनी के अन्य अधिकारियों की टीम ने 110 जरूरतमंद विद्यार्थियों के बीच जूता और जुराबों का वितरण किया। उन्होंने बताया कि 3 मार्च से टाटा वॉलेंटियरिंग वीक-7 आरंभ किया गया है। यह वीक 4 अप्रैल तक चलेगा। इस अवधि में पूरे विश्व में फैली टाटा की कंपनियों के कर्मचारियों, उनके परिवार के सदस्यों सेवानिवृत्त सहकर्मियों को समुदाय के साथ जुड़ कर व्यापक स्तर पर स्वेच्छा से सेवा देने के अवसर प्रदान किया जा रहा है। टाटा इंगेज समूह का स्वैच्छिक सेवा कार्यक्रम है। इसे 2014 में टाटा समूह के संस्थापक जेएन टाटा की 175वीं जयंती के अवसर पर शुरू किया गया था।
hin_Deva hin_Deva